बहरहाल, जहां तक बात सीटों के बंटवारे की है तो इसको लेकर भी राजनीतिक दलों में जबर्दस्त खींचतान देखने को मिल सकती है. सीटों को लेकर बसपा और सपा में अभी से रस्साकशी देखने को मिल रही है. चुनाव आते-आते इसमें और तेजी आएगी. अभी माया और राहुल गांधी की तरफ से तो कोई बयान नहीं आया है, परंतु अखिलेश यादव जरूर कहते दिख रहे हैं कि महागठबंधन के लिये दो-चार सीटों की कुर्बानी देनी पड़ेगी तो वह पीछे नहीं हटेंगे,मगर ऐसा कहते समय वह यह नहीं बताते हैं की सपा कितनी सीटों पर चुनाव लड़ने का सपना पाले हुए है. इलाहाबाद और गोरखपुर में लोकसभा के उप-चुनाव में कांग्रेस प्रत्याशी जमानत भी नहीं बचा पाये थे, इसके बाद से अखिलेश 2017 के विधान चुनाव के ‘यूपी को यह साथ पसंद है’ के चेहरे राहुल गांधी से दूरी बनाए हैं.अखिलेश, 2019 के लिये कांग्रेस को महागठबंधन का हिस्सा बनाने के मूड में नजर नहीं आ रहे है, गौरतलब हो 2017 में राहुल-अखिलेश की दोस्ती के समय सपा के संस्थापक सदस्य और पूर्व मुख्यमंत्री मुलायम सिंह यादव ने भी कड़ी प्रतिक्रिया व्यक्त करते हुए कांगे्रस को 100 विधान सभा सीटें देने पर ऐतराज जताया था, सपा प्रमुख अखिलेश कांग्रेस को अमेठी और रायबरेली में ही रियायत देना चाहती है,जहां से क्रमशः राहुल गांधी और सोनिया गांधी चुनाव लड़ती हैं.फिर भी कांग्रेस ने अपने विकल्प खुले रखे हैं और कैराना व नूरपुर के उपचुनाव में अपने प्रत्याशी न उतारकर संभावनाएं बनाए रखी है, जबकि इससे पहले गोरखपुर और फूलपुर के उपचुनाव में कांग्रेस ने प्रत्याशी उतारे थे. कांग्रेस और सपा में दरार की खबरें उस समय सामने आईं, जब राहुल गांधी की इफ्तार पार्टी में न अखिलेश यादव पहुंचे और न ही उनकी पार्टी का कोई नुमाइंदा, हालांकि अखिलेश यादव ने इफ्तार पार्टी में हिस्सा लेने के लिए जोर-शोर से ऐलान भी किया था. इसके बाद से लगातार सवाल उठ रहे हैं कि क्या कांग्रेस और समाजवादी पार्टी के बीच सब कुछ ठीक-ठाक नहीं चल रहा है? सवाल ये भी उठ रहे हैं कि क्या सपा के राष्ट्रीय अध्यक्ष अखिलेश यादव को माया और कांग्रेस के बीच पनप रही सियासी दोस्ती रास नहीं आ रही है ? यह और बात है कि लोकसभा के उप-चुनावों में बसपा के साथ के बाद मिली जीत के बाद से अखिलेश किसी भी सूरत में बसपा का साथ नहीं छोड़ना चाहते हैं. इसी लिये अखिलेश यादव को यहां तक ऐलान कर दिया कि वो बसपा के साथ गठबंधन के लिए जूनियर पार्टनर बनने और कुछ सीटें छोड़ने तक को तैयार हैं.इतना ही नहीं अखिलेश बसपा सुप्रीमों को सीनियर राजनीतिज्ञ भी मानने लगे हैं.